Ambra Sabatini

Ambra Sabatini (født 19. januar 2002 i Livorno) er en italiensk parafriidrettsutøver, som konkurrerer i sprintløp. Han ble paralympisk mester på 100 meter under Paralympiske sommerleker 2020 i Tokyo. 

Hun konkurrerer i klassen T63, som er en klasse for utøvere med amputasjon av én fot, over kneet.

Bakgrunn 
Sabatini drev med friidrett, og den 5. mai 2019 var hun i en trafikkulykke på vei til trening, der hun og faren kjørte en scooter. De ble påkjørt av en lastebil, og ble skadet. Hun måtte amputere venstre fot over kneet etter ulykken. Hun begynte med parafriidrett etter amputasjonen.

Idrettskarriere 
Hun deltok i Paralympic World Cup i Dubai i 2021, og satte der verdensrekord på 100 meter i sin klasse, med 14,59 sekunder.

Hun deltok i Paralympiske sommerleker 2020, som ble arrangert i Tokyo i 2021, og vant der 100 meter T63 med ny verdensrekord på 14,11 sekunder.

Referanser

Eksterne lenker 
 
  Profil hos Tokyo 2020 

Italienske sprintere
Parafriidrettsutøvere
Paralympiske mestere
Deltakere for Italia under Paralympiske sommerleker 2020
Paralympiske mestere for Italia